Ján Lehotský

Ján „Janko“ Lehotský (* 16. apríl 1947, Bratislava) je slovenský spevák a skladateľ, niekdajší líder skupiny Modus. Jeho mama Ella Fuchsová-LehotskáSnd.sk: Osobnosti bola primabalerínou, choreografkou a pedagogičkou. Jeho brat Juraj Lehotský bol známy trubkár. Syn Juraj je režisér.

 Kariéra 
Absolvoval štúdium tanca a hry na klavíri na konzervatóriu v Bratislave a štúdium hry na husliach na ĽŠU. Od skončenia štúdia pôsobí ako hudobník v slobodnom povolaní. Patrí k najúspešnejším skladateľom slovenskej modernej populárnej hudby. Začínal v skupinách Ľubo Belák sextet, Blues Five / New Blues Five a Gentlemeni. 

 Skupina Modus 
V roku 1972 nastúpil do skupiny Modus, v r. 1974 sa stal po personálnych zmenách a znovuobjavení skupiny jej lídrom. Prostredníctvom tejto skupiny, najmä jej činnosti v rokoch 1976 - 1980, široko uplatnil svoj výrazný kompozičný talent a podieľal sa na formovaní i širokom spoločenskom presadení rockového modelu slovenskej populárnej hudby. V 2. pol. 70. rokov patril k najväčším hitmakerom v ČSSR a jeho piesne si získali v jednote so zachovaním základných umeleckých hodnôt celoštátnu popularitu. V skupine Modus sa  uplatnil aj ako spevák; vo svojom prejave vychádzal z rozvinutého bluesového a soulového cítenia a v spojení so zastretým, mierne chrapľavým hlasom vytvoril na slovenskej scéne osobitý farebno-výrazový register.

 Ocenenia 
 1976 – Bronzová lýra za pieseň „Lúčenie“ na festivale Bratislavská lýra (v interpretácii Věry Špinarovej)
 1977 – Zlatá lýra za pieseň „Úsmev“ na festivale Bratislavská lýra (v interpretácii skupiny Modus)
 1979 – Strieborná lýra za pieseň „Vyznanie“ na festivale Bratislavská lýra (v interpretácii skupiny Modus) 
 1980 – Bronzová lýra za pieseň „Tajomstvo hier“ na festivale Bratislavská lýra (v interpretácii skupiny Modus)
 1980 – prvé miesto za pieseň „Vyznanie“ na festivale Intervízia v Sopote (v interpretácii Mariky Gombitovej)
 1982 – Bronzová lýra za pieseň „Zrkadlo rokov“ na festivale Bratislavská lýra (v interpretácii skupiny Modus)
 1997 – Zlatá lýra za pieseň "Jedno zbohom" na festivale Bratislavská lýra (v interpretácii Kataríny Hasprovej)
 2007 – Autor "Hitu storočia" v rovnomennej televíznej relácii za pieseň "Vyznanie"

 Diskografia 
 Albumy 
Štúdiové:
 Janko Lehotský a priatelia (1992)
 Čiernobiely svet (1996)
 Poslední a prví (2000)
 Láv sa píše „love“ (2002)
 Balíček tónov: Volume 1 (2003)
 Nahé dotyky (2005)
 Balady: Stalo sa, nestalo (2008)
 Sám (2010)
 Moje mladšie ja (2016)
 Pýtam sa? Novo dur & staro mol (2017)

Výberové:
 Gold (2005)
 Najkrajšie piesne Janka Lehotského (2007)

 EP 
 Slávnosť úprimných slov (1987) – s Marikou Gombitovou, Vašom Patejdlom a Richardom Müllerom

 So skupinou Modus 
Štúdiové albumy
 Modus – Opus, 1979
 Balíček snov  1980
 99 zápaliek – 1981
 Záhradná kaviareň – 1983
 Najlepšie dievčatá – 1984
 Každý niečo hrá – 1985
 Vlaky s rokmi – 1986
 Keď sa raz oči dohodnú – 1988
ako Modus (2002), Ján Lehotský
 Láv sa píše „love“ – 2002 
 Balady (Stalo sa, Nestalo) – 2008
Anglické coververzie
 Modus – 1982
 The Best Girls – 1985
 Everybody Plays – 1987
 Friends – 1987
Kompilácie
 Zrkadlo rokov – 1987
 Best of / volume 1 – 1995
 Best of / volume 2 – 1998
 Komplet 1 / úsmev – 1998
 Komplet 2 / Modus – 1998
 Komplet 3 / balíček snov – 1999
 Komplet 4 / 99 zápaliek – 2001
 Balíček tónov – 2003
 Nultý album – 2023

 Hudobná spolupráca 
Popri skupine Modus a jeho sólistoch (Gombitová, Žbirka, Novotná, Paulíny, Stankovský, Vyskočányi, Greksa a i.) spolupracoval ako skladateľ aj s Bezinkami, H. Blehárovou, K. Duchoňom, P. Hammelom, J. Kociánovou, M. Laiferovou, P. Lipom, M. Rottrovou, V. Špinarovou, H. Vondráčkovou a inými.

 Filmografia 
 2007: Susedia, ako Františkov otec 
 2008: Muzika, ako vrátnik
 2018: Susedia, ako Františkov otec

 Referencie 

 Iné projekty 

 Pozri aj 
 Bratislavská lýra

 Externé odkazy 
 Ján Lehotský - http://lehotsky-modus.szm.sk/lehotsky.htm
 Kultura.sme.sk
 Fdb.cz


Kategória:Slovenskí popoví speváci
Kategória:Slovenskí popoví klaviristi
Kategória:Slovenskí popoví huslisti
Kategória:Modus (hudobná skupina)
Kategória:Súrodenci v hudbe
Kategória:Osobnosti z Bratislavy